壬子除夕
作者：陸游
朝代：宋

paragraphs: 前村後村燎火明，東家西家爆竹聲。
老逢新正幸強健，却視徂歲何崢嶸。
兒時祝身願事主，談笑可使中原清。
豈知一出踐憂患，斂縮豈復希功名。
雪霜滿鬢覺死近，節物到眼空嘆驚。
蠶官社公正暖熱，春盤儺鼓爭施行。
蓬門車馬所不至，山僧野叟相逢迎。
嗚呼吾曹見事晚，古俗實在蚩蚩氓。
茆簷一笑語兒子，明當滿奉屠蘇觥。